གནའ་དུས་སུ་ལོ་ཆེན་མཁས་གྲུབ་རྣམ་པས་ཐུབ་པའི་བསྟན་བཅོས་སྒྲ་འགྱུར་གྱི་དོན་ལ་གཟབ་ནན་ཧུར་བརྩོན་མཛད་ཚུལ་གྱི་ངོ་མཚར་ཆེ་བའི་དཔེ་མང་པོ་བགྲང་རྒྱུ་ཡོད་པ་དཔེར་ན།རྒྱ་ནག་གི་རྒྱལ་རབས་དྲུག་གིདུས་སུ་བྱུང་བའི་ལོ་ཆེན་ཀུ་མ་ར་ཛསཆོས་གཞུང་བསྒྱུར་སྐབས་ཡིད་གཟབ་ནན་ཏན་གནང་ཞིང་།བསྒྱུར་བའི་ཆོས་གཞུང་གི་གོ་དོན་གཏིང་ཕྱིན་པ་མ་རྟོགས་པ་དང་།བསྒྱུར་བའི་དཀའ་གནད་འགལ་འདུའི་ཆ་ལ་རྟོག་དཔྱོད་ཞིབ་འཇུག་མཐར་ཐོན་པ་མ་བྱུང་བར་དུ་སྒྱུར་འགོ་འཛུགས་ཀྱི་མེད་ལུགས་ཁོང་གི་མཛད་རྣམ་དུཟེར་འཁོད་པ་དེ་ནས་ཁོང་གིས་ལོ་ཙཱའི་བྱ་བར་འཛིན་པའི་གཟབ་ནན་གྱི་རྣམ་འགྱུར་མངོན་སུམ་གསལ་པོར་མཚོན་པ་ཡིན།ཡང་རྒྱ་ནག་གི་སུའེ་རྒྱལ་རབསསུ་བྱུང་བའི་ལོ་ཙཱའི་གཞུང་ལུགས་སྨྲ་བ་ཡན་ཙུང་ཞུ་བས་མཁས་པ་གོང་མ་རྣམ་པའི་ལྟ་བའི་རྗེས་སུ་འབྲངས་ནས་ལོ་ཙཱ་བྱ་བའི་ཉམས་མྱོང་ཕྱོགས་བསྡོམས་བྱས་པའི་རྨང་གཞིའི་ཐོག་ཆོས་གཞུང་སྒྲ་འགྱུར་ལོ་ཙཱ་བའི་ཤེས་བྱའི་བྱང་ཚད་དང་བསམ་བློ་ཀུན་སྤྱོད་སོགས་ལ་དམིགས་པའིཆ་རྐྱེན་བརྒྱདབསྟན་པ་གཤམ་གསལ།